एक्टिवा की कीमत में ₹811 की बढ़ोतरी, एक्टिवा-125 के दाम ₹1,177 ​​​​​​​बढ़ाए
Honda Motorcycle and Scooter India (HMSI) Increases Price Of activa Scooter. होंडा मोटरसाइकिल एंड स्कूटर इंडिया (HMSI) ने हाल ही में अपने पॉपुलर मॉडल एक्टिवा और एक्टिवा-125 की कीमतों में बिना कोई बदलाव किए बढ़ोतरी की है।
होंडा मोटरसाइकिल एंड स्कूटर इंडिया (HMSI) ने हाल ही में अपने पॉपुलर मॉडल एक्टिवा और एक्टिवा-125 की कीमतों में बिना कोई बदलाव किए बढ़ोतरी की है। एक्टिवा लंबे समय से इंडियन फैमिलियों की फेवरेट चॉइस रही है और मार्केट में इसका दबदबा बना हुआ है। एक्टिवा की कीमत में ₹811 की बढ़ोतरी की गई है। जबकि एक्टिवा-125 के दाम ₹1,177 बढ़ाए हैं।
एक्टिवा की शुरुआती कीमत ₹75,347
एक्टिवा की शुरुआती कीमत अब रिवाइज होने के बाद ₹75,347 कर दी गई है। जबकि, इसके हाईएस्ट वैरिएंट की कीमत अब ₹81,348 हो गई है। इन दोनों की कीमतों में शोरूम चार्जेस शामिल नहीं हैं।
एक्टिवा 125 की शुरुआती कीमत ₹78,920
इसी तरह एक्टिवा 125 की शुरुआती कीमत बढ़ाकर ₹78,920 कर दी गई है और इसके हाईएस्ट वैरिएंट की कीमत अब ₹86,093 (शोरूम चार्जेस को छोड़कर) हो गई है। वहीं टॉप-एंड एक्टिवा 125 H-स्मार्ट की कीमतों में कोई बदलाव नहीं हुआ है और अभी भी इसकी कीमत ₹88,093 (एक्स-शोरूम) है।
एक्टिवा-110 मॉडल से '6G' टैग हटाया
होंडा ने हाल ही में अपने एक्टिवा-110 मॉडल से '6G' टैग हटा दिया है। जिसे अब केवल होंडा एक्टिवा के नाम से जाना जाएगा। हालांकि, एक्टिवा 125 मॉडल के नाम में कोई बदलाव नहीं किया गया है। कंपनी ने एक्टिवा 3G के साथ 2015 में 'G' टैग पेश किया था।
होंडा एक्टिवा 110 CC के कॉम्पिटिटर
होंडा एक्टिवा 109 CC, एयर-कूल्ड, सिंगल-सिलेंडर इंजन से लैस है, जो 7.73 bhp का मैक्सिमम पावर आउटपुट और 8.90 NM का पीक टॉर्क जनरेट करता है। एक्टिवा इंडियन मार्केट में अन्य पॉपुलर मॉडलों जैसे TVS जुपिटर, सुजुकी एक्सेस, यामाहा रे ZR और हीरो प्लेजर प्लस को टक्कर देती है।
एक्टिवा-125 CC के कॉम्पिटिटर
एक्टिवा-125 में 124CC, एयर-कूल्ड इंजन है, जो 8.19 bhp की पावर और 10.4 Nm का पीक टॉर्क जनरेट करने में सक्षम है। इंडियन मार्केट में इसके मुख्य प्रतियोगियों में सुजुकी एक्सेस 125, यामाहा फसिनो 125, TVS जुपिटर 125 और हीरो डेस्टिनी 125 शामिल हैं।
100CC सेगमेंट में फिर से प्रवेश किया
होंडा ने हाल ही में शाइन 100 मॉडल के लॉन्च के साथ भारत में 100CC सेगमेंट में फिर से प्रवेश किया है। करीब एक दशक के बाद कंपनी ने नई किफायती मोटरसाइकिल को अपने डीलरशिप पर भेजना शुरू कर दिया है। शाइन 100 भारतीय बाजार में बजाज प्लेटिना, हीरो HF डीलक्स, हीरो स्प्लेंडर प्लस और TVS रेडियन जैसे लोकप्रिय मॉडलों को टक्कर देती है।